ચૂંટણી આયોગે જાહેરાત કરી છે કે એપ્રિલ અને મે 2018માં નિવૃત્ત થઇ રહેલા સદસ્યોની ખાલી પડેલી સીટો માટે રાજ્યસભાની ચૂંટણી કરવામાં આવશે. તમને જણાવી દઇએ કે ગુજરાત સમતે 16 રાજ્યોમાં રાજ્યસભાની 58 સીટો માટે ચૂંટણી કરાવવામાં આવશે. 16 રાજ્યોની 58 બેઠકોની ચૂંટણી માટે 23 માર્ચે મતદાન થશે. અને નામાંકનની છેલ્લી તારીખ 12 માર્ચ રહેશે. ઉલ્લેખનીય છે કે આ રાજ્યસભાની ચૂંટણીમાં ગુજરાતની પણ ચાર રાજ્યસભાની બેઠકો પર ચૂંટણી થશે. જેમાં આ વખતે કોંગ્રેસ પાસે વધુ બેઠકો હોવાના કારણે ભાજપની 3 બેઠકોના બદલે તેના ફાળે 2 બેઠકો અને કોંગ્રેસના ફાળે 2 બેઠકો આવે તેવી પણ સંભાવના રહેશે. વળી ગત રાજ્યસભાની ચૂંટણીમાં કોંગ્રેસની એક માત્ર રાજ્યસભાની બેઠક અહેમદ પટેલની બેઠક મામલે ભારે વિવાદ ઊભો થયો હતો. ત્યારે હવે જોવાનું તે રહે છે કે આ રાજ્યસભાની ચૂંટણીમાં શું થાય છે.